1. **ชื่อผลงาน :** การพัฒนาแนวทางการป้องกันการตกเลือดหลังคลอดโรงพยาบาลหนองกุงศรี
2. **ชื่อเจ้าของผลงาน** นางวาสนา โคตรศักดิ์ และนางสาวอัญชลี ภูมีศรี
3. **ชื่อผู้นำเสนอผลงาน** นางวาสนา โคตรศักดิ์ และนางสาวอัญชลี ภูมีศรี
4. **สถานที่ติดต่อกลับ** งานห้องคลอด โรงพยาบาลหนองกุงศรี โทรศัพท์ 0934785550
5. **บทนำ**

การตกเลือดหลังคลอดเป็นภาวะแทรกซ้อนทางสูติกรรมที่พบได้บ่อย เป็นสาเหตุการเสียชีวิตและทุพพลภาพของมารดาหลังคลอด ทำให้นอนโรงพยาบาลนานขึ้น และส่งผลเสียต่อความสามารถของมารดาในการดูแลทารก จากสถิติปีงบประมาณ 2556-2559 พบมารดาตกเลือดหลังคลอด จำนวน 5 ราย, จำนวน 6 ราย ,จำนวน 4 ราย,จำนวน 3 ราย ตามลำดับ จากการทบทวนอุบัติการณ์พบว่า สาเหตุของการตกเลือดหลังคลอดส่วนใหญ่ร้อยละ80มาจากมดลูกหดรัดตัวไม่ดี ซึ่งมีความสัมพันธ์กับมารดาที่มีภาวะซีด คลอดทารกตัวโต มดลูกหดรัดตัวไม่ดีขณะรอคลอด เคยคลอดทางช่องคลอดมากกว่า 4 ครั้ง และมีประวัติเคยตกเลือดหลังคลอด ในจำนวนนี้มีมารดาตกเลือดหลังคลอดที่เสียเลือดมากกว่า 1000 ml. จำนวน 8 ราย คิดเป็นร้อยละ 44.44 ได้รับการรักษาด้วยการให้เลือด 6 ราย คิดเป็นร้อยละ 75 จึงเห็นว่าการค้นหามารดาที่มีความเสี่ยงต่อการตกเลือดหลังคลอด การวางแผนป้องกัน และการรักษาที่รวดเร็ว สามารถลดอัตราและความรุนแรงของการตกเลือดหลังคลอด

1. **วิธีการดำเนินงาน**

พัฒนาระบบการเฝ้าระวังภาวะตกเลือดหลังคลอดของหน่วยงานที่เกี่ยวข้องดังนี้ งานฝากครรภ์มีการพัฒนาทักษะเจ้าหน้าที่ในการดูแลหญิงตั้งครรภ์ที่มีความเสี่ยงสูง เมื่อหญิงตั้งครรภ์มารับริการฝากครรภ์ที่แผนก ANC งานฝากครรภ์จะคัดกรองมารดาทุกราย เมื่อพบมารดาที่ความเสี่ยงต่อการตกเลือดหลังคลอดจะได้รับการเฝ้าติดตาม แก้ไข ส่งปรึกษาแพทย์หรือสูติแพทย์ เพื่อตรวจUltrasound ประเมินความเสี่ยงมารดาในไตรมาสที่ 1 และ 3 และส่งต่อข้อมูลให้งานห้องคลอด เมื่อมารดามาคลอดที่ห้องคลอด งานห้องคลอดจะคัดกรองมารดาแรกรับทุกรายเพื่อประเมินระดับความเสี่ยงต่อการตกเลือดหลังคลอดและประเมินต่อเนื่องระหว่างรอคลอด เมื่อพบมารดามีความเสี่ยงแพทย์จะมาประเมินมารดกลุ่มนี้ที่ห้องคลอดทุกราย มารดาที่มีความเสี่ยงต่อการตกเลือดหลังคลอดจะได้รับการดูแลตามระดับความเสี่ยงต่ำ ปานกลาง หรือสูง ขณะคลอดมีการประเมินการสูญเสียเลือดอย่างแม่นยำ เมื่อมีการตกเลือดเกิดขึ้นจะใช้แนวปฏิบัติการรักษาภาวะตกเลือดหลังคลอดที่ได้มาตรฐาน งานเภสัชจะจัดหายาที่ใช้ในภาวะฉุกเฉินเช่น Cytotec , Nalador , Methergin งาน Lab & Blood bank เตรียมเลือดให้พร้อมและสามารถให้เลือดได้ภายใน 30 นาที ที่ห้องหลังคลอดมีมาตรฐานการเฝ้าระวังการตกเลือดหลังคลอดทั้งมารดากลุ่มเสี่ยงและไม่ใช่กลุ่มเสี่ยง มีการให้ความรู้ในการสังเกตอาการตกเลือดทั้งขณะอยู่โรงพยาบาลและเมื่อกลับบ้าน ก่อนจำหน่ายมารดากลับบ้านมารดาจะได้รับได้รับแผ่นพับความรู้การปฏิบัติตัวเพื่อป้องกันการตกเลือดหลังคลอดทุกราย มีการนัดติดตามตรวจหลังคลอด 2 สัปดาห์ที่ห้องคลอด นอกจากนี้งานห้องคลอดจะประเมินและพัฒนาทักษะเจ้าหน้าที่ในการดูแลหญิงตั้งครรภ์เสี่ยงสูงและทักษะการช่วยคลอดเพื่อป้องกันการตกเลือดหลังคลอดควบคู่ไปด้วย และเมื่อพบอุบัติการณ์มีการทบทวนร่วมกันทั้งทีมสหวิชาชีพเพื่อค้นหาสาเหตุและพัฒนาแนวทางการดูแลรักษาอย่างสม่ำเสมอ

1. **ผลการศึกษา**

|  |  |  |
| --- | --- | --- |
| อุบัติการณ์ปีงบประมาณ | ก่อนการพัฒนา | หลังการพัฒนา |
| 2556 | 2557 | 2558 | 2559 | 2560 | 2561 | 2562 (ต.ค.-เม.ย.) |
| จำนวนมารดาตกเลือดหลังคลอด(ราย) -เสียเลือด 500-1,000 ml -เสียเลือด > 1,000 ml | 532 | 642 | 4 22 | 321 | 211 | 220 | 110 |
| อัตราการตกเลือดหลังคลอด (ร้อยละ) | 1.43 | 1.82 | 1.71 | 1.50 | 1.08 | 1.2 | 1.06 |
| อัตราการให้เลือด (ร้อยละ) | 40.0 | 16.67 | 50.0 | 66.67 | 0 | 0 | 0 |
| อัตราการตายจากPPH (ร้อยละ) | 0 | 0 | 0 | 0 | 0 | 0 | 0 |

1. **อภิปราย สรุป และข้อเสนอแนะ**

งานห้องคลอดได้มีการพัฒนาแนวทางการป้องกันการตกเลือดหลังคลอดมาอย่างต่อเนื่อง ในปีพ.ศ.

 2560 ได้นำเครื่องมือคัดกรองความเสี่ยงต่อการตกเลือดหลังคลอด การป้องกันและรักษามารดาที่มีภาวะตกเลือดหลังคลอดของโรงพยาบาลราชวิถี มาปรับให้เหมาะสมกับบริบทของโรงพยาบาลหนองกุงศรี และพัฒนาเป็นแนวปฏิบัติใหม่ที่มีมาตรฐาน มีความละเอียดชัดเจน ใช้งานง่ายมากกว่าแนวปฏิบัติเดิมที่ต้องอาศัยความรู้และความเชี่ยวชาญของเจ้าหน้าที่แต่ละคน ซึ่งผลลัพธ์ของการใช้แนวทางการป้องกันการตกเลือดหลังคลอดนี้สามารถลดอัตราและความรุนแรงของการตกเลือดหลังคลอดได้จริง เจ้าหน้าที่มีความพึงพอใจและจะใช้แนวปฏิบัตินี้ต่อไปเพื่อดูแลมารดาตั้งครรภ์ มารดาคลอด และมารดาหลังคลอดให้ได้รับการบริการที่มีความปลอดภัยสูงสุด

1. **เอกสารอ้างอิง**

กรมการแพทย์.**Risk identification and management by admission record**.ในเอกสารการอบรม

 เชิงปฏิบัติการการทำหัตถการทางสูติกรรมฯ.โรงพยาบาลราชวิถี. กรุงเทพฯ, 2560

กอบกาญจน์ ศรประสิทธึ๋. การพยาบาลผู้รับบริการหลังคลอดที่มีภาวะแทรกซ้อน . ภาควิชาการพยาบาล

 สูติศาสตร์นรีเวชและผดุงครรภ์ คณะพยาบาลศาสตร์ มหาวิทยาลัยสงขลานครินทร์ , 2541.

 อภิรยา พานทอง . การดูแลสตรีตั้งครรภ์**ที่มี**ภาวะแทรกซ้อนในระยะตั้งครรภ์และคลอด . ในเอกสาร

 ประกอบการสอนการพยาบาลและผดุงครรภ์, 2543.